sukhrobnurali/uzbek-legal-corpus huggingface dataset:
AKADEMIK LITSEY VA KASB-HUNAR KOLLEJLARI DIREKTOR OʻRINBOSARLARI, PEDAGOG VA MUHANDIS-PEDAGOG KADRLARI ATTESTATSIYASI TOʻGʻRISIDAGI NIZOMIGA OʻZGARTIRISh VA QOʻShIMChALAR KIRITISh HAQIDA
(resolution, 2008-09-08)

Attestatsiya jarayonida toʻplangan tajribalarni inobatga olgan holda qaror qilamiz: 1. Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlimi markazi, Vazirlar Mahkamasi huzuridagi Davlat test markazi, Mehnat va aholini ijtimoiy muhofaza qilish vazirliklarining 2005-yil 24-martdagi 05/Q, 01-77 va 01/1185-sonli qarori bilan tasdiqlangan Akademik litsey va kasb-hunar kollejlari direktor oʻrinbosarlari, pedagog va muhandis-pedagog kadrlari attestatsiyasi toʻgʻrisidagi nizomga (2005-yil 28-mart, roʻyxat raqami 1462 — Oʻzbekiston Respublikasi Qonun hujjatlari toʻplami, 2005-yil 12-13-son, 97-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiritilsin. 1. Nizomning 5-bandi quyidagi tahrirdagi uchinchi xatboshi bilan toʻldirilsin: “Attestatsiya jarayonida mahalliy hokimiyat va jamoatchilik tashkilotlari vakillari, kasaba uyushma xodimlari ovoz berish huquqiga ega boʻlmagan holda, kuzatuvchi sifatida ishtirok etishlari mumkin.”. 2. Nizomning 16-bandi uchinchi xatboshi quyidagi tahrirda bayon qilinsin: “mansab vazifalarida belgilangan masalalar boʻyicha test sinovi va suhbatdan oʻtkaziladi. Suhbat jarayonida berilgan savol va javoblar maxsus (sahifalangan, bogʻlangan, muhrlangan) jurnalda qayd etiladi.”. 3. Nizomning 18-bandi uchinchi xatboshi quyidagi tahrirda bayon qilinsin: “pedagog kadrlar oʻz mutaxassisligi, lavozim vazifalari va meʼyoriy-huquqiy, maʼnaviy-maʼrifiy masalalar boʻyicha malaka sinovi (test, yozma yoki ijodiy ish) va suhbatdan oʻtkaziladi. Suhbat jarayonida berilgan savol va javoblar maxsus (sahifalangan, bogʻlangan, muhrlangan) jurnalda qayd etiladi.”. 4. Nizomning 19-bandi birinchi xatboshi quyidagi tahrirda bayon qilinsin: “Attestatsiya komissiyasi direktor oʻrinbosari va pedagoglar faoliyati haqidagi maʼlumotlar, malaka sinovi (test, yozma yoki ijodiy ish) va suhbat natijalari asosida umumiy xulosani qabul qiladi.”. 5. Nizomning 20-bandi ikkinchi xatboshi quyidagi tahrirda bayon qilinsin: “Komissiya attestatsiya natijalariga koʻra: direktor oʻrinbosarlari haqida “Attestatsiyadan oʻtdi” yoki “Attestatsiyadan oʻtmadi”; pedagoglar haqida “Attestatsiyadan oʻtdi”, “Attestatsiyadan shartli oʻtdi” yoki “Attestatsiyadan oʻtmadi” deb xulosa chiqaradi.”. 6. Nizomning 22-bandi quyidagi tahrirda bayon qilinsin: “Attestatsiyadan shartli oʻtdi” deb eʼtirof etilgan pedagoglar kamida 6 oydan soʻng qayta attestatsiyadan oʻtkaziladi.”. 7. Nizomning 29-bandi quyidagi tahrirda bayon qilinsin: “Direktor oʻrinbosari va pedagoglar attestatsiyasi toʻgʻrisidagi mehnat nizolari qonunchilikda belgilangan tartibda koʻrib chiqiladi.”.
UMUMTAʼLIM MUASSASALARI HUZURIDAGI MAXSUS KOMISSIYALAR TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2019-10-28)

Oʻzbekiston Respublikasi Prezidentining 2006-yil 31-maydagi PQ-362-sonli “Umumtaʼlim maktablarini darsliklar bilan taʼminlash tizimini rivojlantirishning qoʻshimcha choralari toʻgʻrisida”gi qarori (Oʻzbekiston Respublikasi Qonun hujjatlari toʻplami, 2006-yil, 22-son, 190-modda) ijrosini taʼminlash maqsadida hamda taʼlim muassasalarida xalq taʼlimi xodimlari mehnatiga haq toʻlashning takomillashtirilgan tizimini joriy etish boʻyicha toʻplangan tajribalarni va pedagoglar jamoatchiligining takliflarini inobatga olgan holda qaror qilamiz: 1. Oʻzbekiston Respublikasi Mehnat va aholini ijtimoiy muhofaza qilish vazirligi, Xalq taʼlimi vazirligi, Vazirlar Mahkamasi huzuridagi Davlat test markazining 2005-yil 30-dekabrdagi 41, 5067 va 84-01-1375-sonli qarori bilan tasdiqlangan Umumtaʼlim muassasalari huzuridagi maxsus komissiyalar toʻgʻrisidagi nizomga (2006-yil 3-yanvar, roʻyxat raqami 1534 — Oʻzbekiston Respublikasi Qonun hujjatlari toʻplami, 2006-yil, 1-son, 5-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiritilsin.
Auksion savdolar oʻtkazish uchun birjalarni tanlash boʻyicha konkurs oʻtkazish tartibi toʻgʻrisidagi nizomni tasdiqlash haqida
(order, 2018-01-10)

Oʻzbekiston Respublikasi Prezidentining 2006-yil 31-avgustdagi “Oʻzbekiston Respublikasi Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamenti faoliyatini yanada takomillashtirish chora-tadbirlari toʻgʻrisida”gi PQ–458-sonli qaroriga asosan buyuraman: 1. Auksion savdolar oʻtkazish uchun birjalarni tanlash boʻyicha konkurs oʻtkazish tartibi toʻgʻrisidagi nizom ilovaga* muvofiq tasdiqlansin. 2. Idoraviy meʼyoriy hujjatlarni davlat roʻyxatidan oʻtkazish boshqarmasi (S. Sattarov): mazkur buyruqni davlat roʻyxatidan oʻtkazsin va vazirliklar, davlat qoʻmitalari va idoralar normativ hujjatlarining Davlat reyestriga tegishli yozuv kiritsin; ushbu buyruqni amalda qoʻllanilishi va barcha manfaatdor shaxslar eʼtiboriga yetkazilishi ustidan nazoratni taʼminlasin. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan keyin oʻn kun oʻtgach kuchga kiradi. 4. Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamenti (Z. Xudoyqulov) 10 kun muddat ichida ushbu buyruqni ijro va amalda qoʻllash uchun Departamentning hududiy boshqarmalari eʼtiboriga yetkazilishini taʼminlasin; 5. Qonun hujjatlarini turkumlash va huquqiy axborot boshqarmasi (U. Ayubov) mazkur normativ-huquqiy hujjatni “Oʻzbekiston Respublikasi Qonun hujjatlari toʻplami” — “Sobraniye zakonodatelstva Respubliki Uzbekistan”da nashr etishni taʼminlasin. 6. Mazkur buyruqning bajarilishini nazorat qilish vazir oʻrinbosari E. Kanyazov zimmasiga yuklansin.
1991-YILGAChA QURILGAN UY-JOYLARNING IChKI MUHANDISLIK KOMMUNIKATSIYALARI VA UMUMIY FOYDALANISh JOYLARINI MUKAMMAL TAʼMIRLASh IShLARINI MOLIYALAShTIRISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2012-01-16)

Oʻzbekiston Respublikasining “Xususiy uy-joy mulkdorlarining shirkatlari toʻgʻrisida”gi Qonuni, Oʻzbekiston Respublikasi Prezidentining “1991-yilgacha qurilgan uy-joylarning ichki muhandislik kommunikatsiyalari va umumiy foydalanish joylarini mukammal taʼmirlashni yakuniga yetkazish boʻyicha chora-tadbirlar toʻgʻrisida”gi 2006-yil 25-iyuldagi PQ-425-son qarori va Oʻzbekiston Respublikasi Vazirlar Mahkamasining “Xususiy uy-joy mulkdorlari shirkatining namunaviy ustavini hamda xususiy uy-joy mulkdorlari shirkati bilan koʻp kvartirali uydagi turar joyga moʻljallanmagan bino mulkdorlari oʻrtasidagi namunaviy shartnomani tasdiqlash toʻgʻrisida”gi 2006-yil 30-maydagi 100-son qaroriga (Oʻzbekiston Respublikasi Qonun hujjatlari toʻplami, 2006-yil 22-son, 196-modda) asosan qaror qilamiz: 1. Oʻzbekiston Respublikasi Moliya vazirligi, Markaziy banki Boshqaruvi, Davlat soliq qoʻmitasi, “Oʻzkommunxizmat” agentligining 2004-yil 20-avgustdagi 97, 258-V, 2004-53, 01-931-sonli qarori bilan tasdiqlangan “1991-yilgacha qurilgan uy-joylarning ichki muhandislik kommunikatsiyalari va umumiy foydalanish joylarini mukammal taʼmirlash ishlarini moliyalashtirish tartibi toʻgʻrisidagi nizom”ga (2004-yil 14-sentabr, roʻyxat raqami 1408 — Oʻzbekiston Respublikasi Qonun hujjatlari toʻplami, 2004-yil 37-son, 414-modda; 2005-yil 39-son, 196-modda) ilovaga* asosan oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatiga olingan kundan boshlab oʻn kun oʻtgach kuchga kiritilsin.
OʻZBEKISTON “KAMOLOT” YoShLAR IJTIMOIY HARAKATI TOMONIDAN OʻZBEKISTON RESPUBLIKASI QUROLLI KUChLARI SAFIDA MUDDATLI HARBIY XIZMATNI OʻTAGAN VA TOʻLOV-KONTRAKT ShAKLI BOʻYIChA OʻQIShGA QABUL QILINGAN TALABALARNI MODDIY QOʻLLAB-QUVVATLASh QOIDALARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2016-11-21)

Oʻzbekiston Respublikasi Prezidentining 2005-yil 31-oktabrdagi PQ-213-sonli “Oʻzbekiston Respublikasi Qurolli Kuchlari safida muddatli harbiy xizmatni oʻtayotgan harbiy xizmatchilarga beriladigan imtiyozlar tizimini yanada takomillashtirish chora-tadbirlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2005-yil, 43-44-sonlar, 328-modda) 2-bandi qoidalari tatbiq etiladigan muddatli harbiy xizmatni oʻtagan talabalar doirasini aniqlashtirish maqsadida qaror qilamiz: 1. Oʻzbekiston Respublikasi Moliya vazirligi hamda Oliy va oʻrta maxsus taʼlim vazirliklarining 2006-yil 12-sentabrdagi 80 va 211-sonli qarori (2006-yil 14-sentabr, roʻyxat raqami 1622) bilan tasdiqlangan “Oʻzbekiston “Kamolot” yoshlar ijtimoiy harakati tomonidan Oʻzbekiston Respublikasi Qurolli Kuchlari safida muddatli harbiy xizmatni oʻtagan va toʻlov-kontrakt shakli boʻyicha oʻqishga qabul qilingan talabalarni moddiy qoʻllab-quvvatlash qoidalari”ga ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
MALAYZIYA FUQAROLARI UCHUN VIZA TARTIBINI SODDALASHTIRISH TOʻGʻRISIDA
(resolution, 2018-05-25)

Oʻzbekiston Respublikasi bilan Malayziya oʻrtasidagi siyosiy, savdo-iqtisodiy, ilmiy-texnikaviy va madaniy hamkorlikni yanada avj oldirish, Oʻzbekiston Respublikasiga ish yuzasidan va sayyohlik hamda ziyorat qilish maqsadida kelayotgan Malayziya fuqarolariga vizalarni rasmiylashtirish ish tartibini takomillashtirish maqsadida: 1. Oʻzbekiston Respublikasi Tashqi ishlar vazirligi: — Oʻzbekistonga ish yuzasidan keladigan Malayziya fuqarolariga Oʻzbekiston Respublikasidagi taklif qilayotgan yuridik shaxsning Oʻzbekiston Respublikasi Tashqi ishlar vazirligiga murojaat etishi talabi bekor qilingan holda, 6 oy muddatgacha boʻlgan koʻp martalik vizalarni Oʻzbekiston Respublikasining chet el muassasalarida hujjatlar qabul qilingan kun hisobga olinmasdan 2 ish kuni mobaynida rasmiylashtirsin; 2. Oʻzbekiston Respublikasi Tashqi ishlar vazirligi, “Oʻzbekturizm” Milliy kompaniyasi manfaatdor vazirliklar va idoralar bilan birgalikda oʻz idoraviy normativ hujjatlarini ushbu qarorga muvofiqlashtirsin. 3. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI TOVAR-XOM AShYo BIRJASI TOMONIDAN OʻTKAZILADIGAN BIRJA SAVDOLARIDA PAXTA ShROTI (KUNJARASI) VA PAXTA ChIGITI ShELUXASINI SOTISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2008-11-28)

Oʻzbekiston Respublikasining “Birjalar va birja faoliyati toʻgʻrisida”gi Qonuniga muvofiq Oʻzbekiston Respublikasi Prezidentining 2005-yil 10-martdagi PQ–24-sonli “Jamiyatni demokratlashtirish va yangilash, mamlakatni isloh qilish hamda modernizatsiyalash maqsad va vazifalarini amalga oshirish dasturi toʻgʻrisida”gi, 2006-yil 31-maydagi PQ–360-sonli qarorlari, Oʻzbekiston Respublikasi Vazirlar Mahkamasining 2004-yil 5-fevraldagi 57-sonli “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi qaroriga muvofiq qaror qilamiz: 1. Oʻzbekiston Respublikasi tovar-xomashyo birjasi tomonidan oʻtkaziladigan birja savdolarida paxta shroti (kunjarasi) va paxta chigiti sheluxasini sotish tartibi toʻgʻrisidagi nizom ilova* muvofiq tasdiqlansin. 2. Oʻzbekiston Respublikasi Iqtisodiyot vazirligi, Davlat mulki qoʻmitasi, Moliya vazirligi, “Yogʻmoytamakisanoat” uyushmasi va OʻzRTXAB OAJning 2004-yil 6-maydagi 32, 01/24-30, 61, 4-1-167, 42-01/245-sonli “Kimoshdi savdolarida paxta shroti (kunjara)ni va paxta chigiti sheluxasini sotish tartibi toʻgʻrisidagi Vaqtinchalik nizom” oʻz kuchini yoʻqotgan deb hisoblansin (2004-yil 7-iyun, roʻyxat raqami 1368 — Oʻzbekiston Respublikasi Qonun hujjatlari toʻplami, 2004-y., 22-23-son, 271-modda). 3. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan soʻng oʻn kun ichida kuchga kiradi.
Toʻqimachilik sohasining iqtisodiy nochor korxonalarini sotib olgan yoki ishonchli boshqaruvga qabul qilgan investorlarni davlat tomonidan qoʻllab-quvvatlash chora-tadbirlari toʻgʻrisida
(resolution, 2021-04-30)

Oʻzbekiston Respublikasi Prezidentining 2006-yil 21-apreldagi “Toʻqimachilik sanoati korxonalarini moliyaviy sogʻlomlashtirish va ularga paxta tolasi sotish mexanizmini takomillashtirish chora-tadbirlari toʻgʻrisida”gi PQ–330-sonli qarorining ijrosini taʼminlash, shuningdek, tanlov asosida investorlar tomonidan sotib olingan yoki boshqaruvga qabul qilingan iqtisodiy nochor toʻqimachilik korxonalarining faoliyat yuritishini taʼminlash uchun qulay shart-sharoit yaratish maqsadida: 2. Toʻqimachilik sanoati korxonalari uchun investorlar va investitsiya aktivlarini ishonchli boshqaruvchilarni tanlab olish boʻyicha Hukumat komissiyasi qarorlari bilan sotib olingan mulk negizida yangitdan barpo etiladigan yoki ishonchli boshqaruvga topshirilgan toʻqimachilik korxonalariga quyidagilar: paxta tolasini qonun hujjatlarida belgilangan tartibda “Oʻzpaxtaeksport” AJ orqali xorijiy valyutaga xarid qilish mexanizmi; Oʻzbekiston Respublikasi Vazirlar Mahkamasining 2005-yil 27-yanvardagi “Respublika toʻqimachilik tarmogʻiga investitsiyalar jalb etish chora-tadbirlari toʻgʻrisida”gi 38-sonli qarorida nazarda tutilgan imtiyozlar tatbiq etilsin. 3. “Toshkent Toʻytepa Tekstil” MChJning mulki tanlov natijasida “Srentex Industrues” (Hindiston) kompaniyasi oʻziga qarashli “Spenteks Toshkent Toʻytepa” MChJ tomonidan 81,0 mln. AQSh dollari miqdoridagi summaga sotib olingani, oldi-sotdi shartnomasi kuchga kirganida toʻlanadigan birinchi toʻlov miqdori 20,25 mln. AQSh dollariga teng boʻlishi, qolgan qismi keyingi toʻrt yil mobaynida toʻlanishi maʼlumot uchun qabul qilinsin. 4. Mazkur Qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
“MIKROKREDIT TAShKILOTLARI TOʻGʻRISIDA”GI OʻZBEKISTON RESPUBLIKASI QONUNI QABUL QILINGANLIGI MUNOSABATI BILAN “OʻZBEKISTON RESPUBLIKASINING MARKAZIY BANKI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 2006-09-20)

“50-modda. Banklar, kredit uyushmalari, mikrokredit tashkilotlari va garovxonalar faoliyatini, shuningdek qimmatbaho qogʻozlar blankalari ishlab chiqarishni tartibga solish hamda nazorat qilish borasidagi vazifalar
Markaziy bank moliya-bank tizimi barqarorligini saqlab turish, omonatchilar, qarz oluvchilar va kreditorlarning manfaatlari himoya qilinishini taʼminlash maqsadida banklar, kredit uyushmalari, mikrokredit tashkilotlari va garovxonalar faoliyatini tartibga soladi hamda nazorat qiladi. Markaziy bank banklar va kredit uyushmalarini roʻyxatga oladi, shuningdek bank operatsiyalarini amalga oshirish huquqini beruvchi litsenziyalar beradi, kredit uyushmalari, mikrokredit tashkilotlari, garovxonalar faoliyatini va qimmatbaho qogʻozlar blankalari ishlab chiqarishni litsenziyalaydi. Banklar va kredit uyushmalarini roʻyxatga olish, banklar, kredit uyushmalari, mikrokredit tashkilotlari va garovxonalarga litsenziyalar berish haq evaziga, Markaziy bank tomonidan belgilangan tartibda amalga oshiriladi. Qimmatbaho qogʻozlar blankalari ishlab chiqarishga litsenziyalar berish haq evaziga, qonun hujjatlarida belgilangan tartibda amalga oshiriladi. Berilgan litsenziyalar toʻgʻrisidagi maʼlumotlar eʼlon qilinishi kerak. Markaziy bank Banklarni davlat roʻyxatiga olish daftari, kredit uyushmalari, mikrokredit tashkilotlari, garovxonalarga hamda qimmatbaho qogʻozlar blankalari ishlab chiqarishga berilgan litsenziyalar reyestrini yuritadi”; 5) 51-moddaning: birinchi qismi uchinchi xatboshisi “kredit uyushmalari” degan soʻzlardan keyin “va mikrokredit tashkilotlari” degan soʻzlar bilan toʻldirilsin; ikkinchi qismi: ikkinchi xatboshisi “kredit uyushmalari” degan soʻzlardan keyin “mikrokredit tashkilotlari” degan soʻzlar bilan toʻldirilsin; toʻrtinchi xatboshisidagi “va kredit uyushmalarining” degan soʻzlar “kredit uyushmalari va mikrokredit tashkilotlarining” degan soʻzlar bilan almashtirilsin; sakkizinchi xatboshisi “kredit uyushmalari” degan soʻzlardan keyin “mikrokredit tashkilotlari” degan soʻzlar bilan toʻldirilsin; oʻninchi xatboshisi “kredit uyushmalari” degan soʻzlardan keyin “va mikrokredit tashkilotlari” degan soʻzlar bilan toʻldirilsin; 6) 53-moddaning toʻrtinchi qismi “Kredit uyushmalari” degan soʻzlardan keyin “mikrokredit tashkilotlari” degan soʻzlar bilan toʻldirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“FIRMA NOMLARI TOʻGʻRISIDA”GI OʻZBEKISTON RESPUBLIKASI QONUNI QABUL QILINGANLIGI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTIShLAR KIRITISh HAQIDA
(law, 2006-09-18)

1-modda. Oʻzbekiston Respublikasining 1995-yil 21-dekabrda qabul qilingan 163–I-sonli va 1996-yil 29-avgustda qabul qilingan 256–I-sonli qonunlari bilan tasdiqlangan Oʻzbekiston Respublikasining Fuqarolik kodeksi (Oʻzbekiston Respublikasi Oliy Majlisining Axborotnomasi, 1996-yil, 2-songa ilova, № 11-12; 1997-yil, № 2, 56-modda, № 9, 241-modda; 1998-yil, № 5-6, 102-modda; 1999-yil, № 1, 20-modda, № 9, 229-modda; 2001-yil, № 1-2, 23-modda, № 9-10, 182-modda; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda; 2004-yil, № 1-2, 18-modda, № 5, 90-modda, № 9, 171-modda) 1098-moddasining ikkinchi qismi quyidagi tahrirda bayon etilsin: “Yuridik shaxsning firma nomi uning taʼsis hujjatlarida koʻrsatiladi. Firma nomiga boʻlgan huquq yuridik shaxs davlat roʻyxatidan oʻtkazilgan vaqtdan eʼtiboran yuzaga keladi”. 2-modda. Oʻzbekiston Respublikasining 2000-yil 25-mayda qabul qilingan “Tadbirkorlik faoliyati erkinligining kafolatlari toʻgʻrisida”gi 69–II-sonli Qonuni (Oʻzbekiston Respublikasi Oliy Majlisining Axborotnomasi, 2000-yil, № 5-6, 140-modda; 2001-yil, № 5, 89-modda; 2003-yil, № 5, 67-modda; 2004-yil, № 1-2, 18-modda, № 5, 90-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 3, 119-modda) 33-moddasining birinchi qismi quyidagi tahrirda bayon etilsin: “Yuridik shaxs boʻlgan tadbirkorlik faoliyati subyekti firma nomiga boʻlgan huquqqa ega boʻlib, bu nom uning taʼsis hujjatlarida koʻrsatiladi. Firma nomiga boʻlgan huquq tadbirkorlik faoliyati subyekti davlat roʻyxatidan oʻtkazilgan vaqtdan eʼtiboran yuzaga keladi”. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “RANGLI METALL PARChALARI, ChIQINDILARINI YIGʻISh, TAYYORLASh VA QAYTA IShLASh TIZIMINI TAKOMILLAShTIRISh TOʻGʻRISIDA” 2006 YIL 18 IYuLDAGI PQ-419-SON QARORI)
(resolution, 2022-07-22)

Oʻzbekiston Respublikasi Prezidentining “Rangli metall parchalari, chiqindilarini yigʻish, tayyorlash va qayta ishlash tizimini takomillashtirish toʻgʻrisida” 2006-yil 18-iyuldagi PQ-419-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Vazirlar Mahkamasining “Sanoat korxonalari omborlaridagi tayyor mahsulotning normativ qoldigʻi toʻgʻrisida” 2000-yil 28-apreldagi 167-son qaroriga 1-ilovada “Oʻzikkilamchiranglimetall” aksiyadorlik jamiyati” soʻzlari “Toshkent rangli metallar parchalari, chiqindilarini qayta ishlash zavodi” ochiq aksiyadorlik jamiyati” soʻzlari bilan almashtirilsin.
OʻZBEKISTON “KAMOLOT” YoShLAR IJTIMOIY HARAKATI TOMONIDAN OʻZBEKISTON RESPUBLIKASI QUROLLI KUChLARI SAFIDA MUDDATLI HARBIY XIZMATNI OʻTAGAN VA TOʻLOV-KONTRAKT ShAKLI BOʻYIChA OʻQIShGA QABUL QILINGAN TALABALARNI MODDIY QOʻLLAB-QUVVATLASh QOIDALARINI TASDIQLASh TOʻGʻRISIDA
(resolution, 2016-11-21)

Oʻzbekiston Respublikasi Prezidentining 2005-yil 31-oktabrdagi PQ-213-sonli “Oʻzbekiston Qurolli Kuchlari safida muddatli harbiy xizmatni oʻtayotgan harbiy xizmatchilarga beriladigan imtiyozlar tizimini yanada takomillashtirish chora-tadbirlari toʻgʻrisida”gi qaroriga (Oʻzbekiston Respublikasi Qonun hujjatlari toʻplami, 2005-yil, 43-44-son, 328-modda) muvofiq qaror qilamiz: 1. Oʻzbekiston “Kamolot” yoshlar ijtimoiy harakati tomonidan Oʻzbekiston Respublikasi Qurolli Kuchlari safida muddatli harbiy xizmatni oʻtagan va toʻlov-kontrakt shakli boʻyicha oʻqishga qabul qilingan talabalarni moddiy qoʻllab-quvvatlash qoidalari ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“BANKLAR VA BANK FAOLIYATI TOʻGʻRISIDA”GI OʻZBEKISTON RESPUBLIKASI QONUNINING 7-MODDASIGA QOʻShIMChA KIRITISh HAQIDA
(law, 2006-09-14)

1-modda. Oʻzbekiston Respublikasining 1996-yil 25-aprelda qabul qilingan “Banklar va bank faoliyati toʻgʻrisida”gi 216-I-sonli Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 54-modda; 1997-yil, № 2, 56-modda, № 9, 241-modda; 1999-yil, № 5, 124-modda, № 9, 229-modda) 7-moddasining oltinchi qismi “etish hollari” degan soʻzlardan keyin “shuningdek qonun hujjatlarida nazarda tutilgan boshqa hollar” degan soʻzlar bilan toʻldirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI PREZIDENTINING AYRIM FARMON VA QARORLARIGA OʻZGARTIShLAR KIRITISh TOʻGʻRISIDA
(decree, 2024-06-04)

Oʻzbekiston Respublikasi Prezidentining “Rangli metall parchalari, chiqindilarini yigʻish, tayyorlash va qayta ishlash tizimini takomillashtirish toʻgʻrisida” 2006-yil 18-iyuldagi PQ-419-sonli qaroriga muvofiq: Oʻzbekiston Respublikasi Prezidentining ayrim farmonlari va qarorlariga ilovaga muvofiq oʻzgartishlar kiritilsin. 2. Oʻzbekiston Respublikasi Prezidentining “Rangli metallar parchalari va chiqindilari eksportini tartibga solish toʻgʻrisida” 1999-yil 5-fevraldagi PF-2212-son Farmoni 2-bandidagi “Oʻzikkilamchiranglimetall” OAJga” soʻzlari “Toshkent rangli metall parchalari, chiqindilarini qayta ishlash zavodi” OAJga” soʻzlari bilan almashtirilsin. 3. Oʻzbekiston Respublikasi Prezidentining “Rangli metallar parchalari va chiqindilari oʻgʻirlanishi hamda noqonuniy chetga olib chiqib ketilishining oldini olish chora-tadbirlari toʻgʻrisida” 2000-yil 4-martdagi PF-2559-son Farmoni: 3-bandida va 5-bandining uchinchi xatboshidagi “Oʻzikkilamchiranglimetall” OAJ va uning mintaqaviy boʻlinmalari” soʻzlari “Toshkent rangli metall parchalari, chiqindilarini qayta ishlash zavodi” OAJ” soʻzlari bilan almashtirilsin; 4-bandida va 5-bandining ikkinchi xatboshidagi “Oʻzikkilamchiranglimetall” OAJ” soʻzlari “Toshkent rangli metall parchalari, chiqindilarini qayta ishlash zavodi” OAJ” soʻzlari bilan almashtirilsin.
KORPORATIV OBLIGATSIYALARNI ChIQARISh, ChIQARILUVNI DAVLAT ROʻYXATIGA OLISh VA SOʻNDIRISh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(order, 2009-09-09)

Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 2002-yil 7-iyunda tasdiqlangan Korporativ obligatsiyalarni chiqarish, chiqariluvni davlat roʻyxatiga olish va soʻndirish tartibi toʻgʻrisidagi nizomga (2002-yil 10-iyul, roʻyxat raqami 1158) qoʻshimcha ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.